Βερόνικα Λάριο

Βερόνικα Λάριο είναι το καλλιτεχνικό ψευδώνυμο της Μίριαμ Ραφαέλας Μπαρτολίνι (ιταλικά: Miriam Raffaella Bartolini), 19 Ιουλίου 1956), η οποία είναι πρώην Ιταλίδα ηθοποιός και  πρώην σύζυγος του πρώην Ιταλού πρωθυπουργού Σίλβιο Μπερλουσκόνι.

Πρώτα χρόνια και Καριέρα 
Η Λάριο γεννήθηκε στη Μπολόνια, και ήταν ηθοποιός του θεάτρου υπό τον Ενρίκο Μαρία Σαλέρνο, με τον οποίο είχε και ερωτική σχέση. Εργάστηκε επίσης σε θεατρικά έργα με γνωστούς ηθοποιούς. Ο πιο  διάσημος ρόλος της είναι στο "Tenebrae" με σκηνοθέτη των ταινίων τρόμου Ντάριο Αρτζέντο.

Αποχώρησε από την ηθοποία μετά την γνωριμία της με τον Σίλβιο Μπερλουσκόνι.

Προσωπική ζωή 
Η Λάριο και ο Μπερλουσκόνι θα παντρεύτουν στις 15 Δεκεμβρίου του 1990 και θα αποκτήσουν μαζί τρία παιδιά: τη Μπάρμπαρα (γενν. 1984), την Ελεονόρα (γενν. 1986) και  τον Λουίτζι (γενν. 1988). Στη  δεκαετία του 1980, πριν από τη γέννηση της πρώτης κόρης Μπάρμπαρα, η Λάριο έκανε έκτρωση, προκειμένου να μην γεννήσει ένα παιδί που είχε διαγνωστεί ότι επάσχε από μια  σημαντική ασθένεια.

Έγγαμος Βίος  
Ως σύζυγος του τότε ιταλού πρωθυπουργού, η Βερόνικα Λάριο επέλεξε να διατηρήσει ένα χαμηλό δημόσιο προφίλ.  Απέφευγε τις περισσότερες δημόσιες εκδηλώσεις και σπάνια συνόδευε τον σύζυγό της σε επίσημες συναντήσεις. 

Από την άλλη πλευρά, ήταν γνωστό ότι δημοσίως εξέφραζε πολιτικές απόψεις σε αντίθεση με εκείνες του τότε  συζύγου της (για παράδειγμα, στη βιοηθική ή στη στήριξη των διαδηλωτών που διαδήλωσαν ενάντια στον πόλεμο στο Ιράκ).

Στις 31 Ιανουαρίου του 2007, η Λάριο δήλωσε ότι η αξιοπρέπειά της είχε υποστεί βλάβη από τα σχόλια που έκανε ο Μπερλουσκόνι κατά τη διάρκεια του VIP πάρτι μετά από μια τελετή απονομής τηλεοπτικών βραβείων σε ένα από τα κανάλια του.

«Αν δεν ήμουν παντρεμένος, θα σας παντρευόμουν αμέσως», δήλωσε ο 73χρονος μεγιστάνας των  μέσων ενημέρωσης στη παρουσιάστρια  και μελλοντική  βουλευτίνα Μάρα Καρφάνια, σύμφωνα με δημοσιεύματα που διέρευσαν ευρέως στον ιταλικό Τύπο. Σύμφωνα με πληροφορίες, ο Μπερλουσκόνι είχε πει σε κάποια άλλην, "Με σας, θα πάω οπουδήποτε".

Η Λάριο έστειλε τότε μια επιστολή που δημοσιεύθηκε στην εφημερίδα La Repubblica, όπου δήλωνε:
 

Αλλά μετά από λίγες ώρες, ο Σίλβιο Μπερλουσκόνι έγραψε μια δημόσια επιστολή στη σύζυγό του και ζήτησε συγγνώμη για αυτά που είπε τρεις ημέρες νωρίτερα. Τον Απρίλιο του 2009 η Λάριο δημοσίευσε μια ακόμη ανοικτή επιστολή επικρινώντας τον σύζυγό της για την συντροφιά με νεαρές κυρίες και ορίζοντας τες υποψήφιες για το Ευρωπαϊκό Κοινοβούλιο χαρακτηρίζοντας τες ως "ξεδιάντροπα σκουπίδια".

Διαζύγιο 
Στις 3 Μαΐου 2009 αναφέρθηκε ότι  επρόκειτο να καταθέσει αίτηση διαζυγίου, η οποία σύμφωνα  με την ιταλική νομοθεσία μπορεί να ξεκινήσει μόνο αφού ένα ζευγάρι έχει καταλήξει σε συμφωνία χωρισμού.

Στις 10 Μαΐου 2010 αποκαλύφθηκε ότι είχε επιτευχθεί διακανονισμός για το διαζύγιο, καθώς ο Μπερλουσκόνι δέχτηκε να πληρώνει διατροφή ύψους  3,6 εκατομμυρίων ευρώ ετησίως και επέτρεψε στην Λάριο να ζήσει στο πολυτελές σπίτι του στο Μιλάνο.

Τον Δεκέμβριο του 2012, δικαστήριο του Μιλάνου αποφάσισε ότι ο Σίλβιο Μπερλουσκόνι θα πληρώσει στην πρώην σύζυγό του τρία  εκατ. ευρώ το μήνα (36 εκατ. ετησίως). 

Στις 23 Ιουνίου 2015, το Δικαστήριο του Μιλάνου αποφάσισε ότι ο Μπερλουσκόνι θα πλήρωνε στην πρώην σύζυγό του 1,4 εκατ. Ευρώ το μήνα.

Τέλος στις 16 Νοεμβρίου του 2017, το Εφετείο του Μιλάνου αποφάσισε ότι ο Σίλβιο Μπερλουσκόνι δεν θα χρειαστεί να πληρώσει τα 1,4  εκατ. μηνιαίως  στην πρώην σύζυγό του, η οποία διετάχθει να επιστρέψει τα ποσά που έλαβε από το 2014: περίπου 60 εκατομμύρια ευρώ.

Εξωτερικοί σύνδεσμοι 
 Η

Παραπομπές 

Ιταλίδες ηθοποιοί θεάτρου